XII ODGOVORNOSTI - Prilog opšti uslovi poslovanja za platne račune I obavljanje platnih usluga za potrošAČE

|
Prilog opšti uslovi poslovanja za platne račune I obavljanje platnih usluga za potrošAČE
|
bet | 24/29 | Sana | 04.01.2022 | Hajmi | 79,52 Kb. | | #11001 |
XII ODGOVORNOSTI
U slučaju neizvršenja ili neurednog izvršenja autorizovane platne transakcije greškom Banke, Banka će Korisniku nadoknaditi pretrpljenu štetu uključujući naplaćene naknade i pripadajuće kamate.
U slučaju realizacije neautorizovane platne transakcije, Banka je dužna da bez odlaganja na račun Korisnika vrati sredstva uključujući naplaćene naknade i pripadajuće kamate.
Korisnik je odgovoran za izvršenje neautorizovane platne transakcije do ukupnog iznosa od 15.000 RSD, ako je izvršenje neautorizovane platne transakcije posledica korišćenja izgubljenog ili ukradenog platnog instrumenta ili platnog instrumenta koji je zloupotrebljen jer Korisnik nije uspeo da zaštiti njegove personalizovane sigurnosne elemente.
Korisnik je odgovoran za izvršenje neautorizovane platne transakcije u punom iznosu ako je postupao u cilju prevare, ili ako nije namerno ili zbog krajnje nepažnje ispunio neku od svojih sledećih obaveza:
koristio se platnim instrumentom u skladu sa Opštim uslovima za platne račune i Ugovorom kojim je regulisano izdavanje i/ili korišćenje tog platnog instrumenta.
koristio sigurnosna obeležja kartice i/ili sredstva za identifikaciju u skladu sa Opštim uslovima za platne račune i Ugovorom kojim je regulisano izdavanje i/ili korišćenje kartice
bez odlaganja obavestio Banku ili osobu koju je ovlastila Banka o gubitku, krađi ili zloupotrebi platnog instrumenta ili njegovom neovlašćenom korišćenju.
odmah po prijemu platnog instrumenta preduzeo sve razumne mere za zaštitu svog PIN-a odnosno sertifikata.
Korisnik nije odgovoran za izvršenje neautorizovane platne transakcije ukoliko je ista posledica korišćenja izgubljenog ili ukradenog platnog instrumenta ili druge zloupotrebe platnog instrumenta u slučaju:
kada su platne transakcije izvršene nakon što je obavestio Banku o gubitku, krađi ili drugoj zloupotrebi platnog instrumenta
ako Korisniku nisu stavljene na raspolaganje informacije za obaveštavanje Banke o gubitku, krađi ili zloupotrebi platnog instrumenta.
Korisnik koji je postupao u cilju prevare u potpunosti odgovara za izvršenje neautorizovane platne transakcije koja je posledica korišćenja izgubljenog ili ukradenog platnog instrumenta ili druge zloupotrebe platnog instrumenta, te se ne može pozivati na odredbu o isključenju odgovornosti iz prethodnog stava ove tačke Opštih uslova za platne račune.
Ukoliko Korisnik ne obavesti Banku o izvršenju neautorizovane platne transakcije na teret svog računa u roku od 13 (trinaest) meseci od dana zaduženja, Banka nije odgovorna za eventualno nastalu štetu, te Korisnik gubi sva prava koja bi imao prema Banci po osnovu njene odgovornosti za neautorizovanu platnu transakciju.
Korisnik ima pravo na povrat novčanih sredstava za autorizovane platne transakcije inicirane od strane ili preko primaoca plaćanja u slučaju:
kada saglasnost za izvršenje u vreme kada je data, nije data za tačan iznos platne transakcije
kada iznos platne transakcije premašuje iznos koji bi Korisnik uobičajeno očekivao uzimajući u obzir njegove dotadašnje navike potrošnje, odredbe ugovora i relevantne okolnosti slučaja.
Korisnik nema pravo na povrat novčanih sredstava za autorizovane platne transakcije inicirane od strane ili preko primaoca plaćanja u slučaju:
ako je dao saglasnost Banci za izvršenje platne transakcije
ako su mu prethodno na ugovoreni način bile raspoložive informacije o budućoj platnoj transakciji i to najmanje 28 (dvadesetosam) dana pre datuma dospeća.
Povrat novčanih sredstava sa osnove autorizovanih platnih transakcija iniciranih od strane ili preko primaoca plaćanja, Korisnik ostvaruje na osnovu pisanog zahteva u roku od 56 (pedesetšest) dana od datuma terećenja svog računa.
Ukoliko Banka zahtev Korisnika za povrat novčanih sredstava oceni osnovanim, Banka će u roku od 10 (deset) radnih dana od prijema zahteva vratiti Korisniku pun iznos platne transakcije; u protivnom Banka će Korisnika u istom roku obavestiti o odbijanju zahteva za povrat novčanih sredstava i razlozima odbijanja tog zahteva uz naznaku organa kojima se Korisnik može obratiti ukoliko ne prihvata dato obrazloženje Banke.
|
| |